[pic] | COMISIA COMUNITĂŢILOR EUROPENE |

Bruxelles, 29.5.2008

COM(2008) 327 final

RAPORTUL COMISIEI

Raportul anual al Comisiei privind Fondul de garantare și gestionarea acestuia în 2007 {SEC(2008)1938}

RAPORTUL COMISIEI

Raportul anual al Comisiei privind Fondul de garantare și gestionarea acestuia în 2007 {SEC(2008)1938}

CUPRINS

1. Temei juridic 3

2. Situația fondului la 31 decembrie 2007 4

2.1 Analiză financiară 4

2.2 Prezentare contabilă 4

2.3 Situația financiară preconsolidată a Fondului de garantare la 31 decembrie 2007 4

2.3.1 Bilanțul preconsolidat al Fondului de garantare 4

2.3.2 Contul de rezultate economice preconsolidat al Fondului de garantare 4

3. Resursele fondului și plățile din resursele fondului 4

3.1. Temeiul juridic pentru plățile din bugetul general către Fondul de garantare 4

3.2. Plăți efectuate în cursul exercițiului financiar din bugetul general și către bugetul general 4

3.3. Dobânzi obținute din investirea activelor disponibile ale fondului 4

3.4. Sume recuperate de la debitorii care nu și-au achitat datoriile 4

4. Datoriile fondului 4

4.1. Plăți în caz de nerespectare a obligațiilor de plată 4

4.2. Remunerația BEI 4

1. TEMEI JURIDIC

Regulamentul (CE, Euratom) nr. 2728/94 al Consiliului din 31 octombrie 1994 (denumit în continuare „regulamentul”) prevede constituirea unui Fond de garantare pentru acțiuni externe (denumit în continuare „fondul”) ale cărui resurse se utilizează pentru efectuarea rambursărilor către creditorii Comunității, în cazul neîndeplinirii obligațiilor de plată de către beneficiarul unui împrumut acordat sau garantat de Comunitate (JO L 293, 12.11.1994, p. 1). Regulamentul menționat anterior a fost modificat prin Regulamentul (CE, Euratom) nr. 1149/99 al Consiliului din 25 mai 1999 (JO L 139, 2.6.1999, p. 1), prin Regulamentul (CE, Euratom) nr. 2273/2004 al Consiliului din 22 decembrie 2004 (JO L 396, 31.12.2004, p. 28) și, ultima dată, prin Regulamentul (CE, Euratom) nr. 89/2007 al Consiliului din 30 ianuarie 2007 (JO L 22, 31.1.2007, p. 1) (denumit în continuare „regulamentul modificat”). În conformitate cu articolul 6 din regulament, Comisia a încredințat Băncii Europene de Investiții (BEI) gestionarea financiară a fondului, în temeiul unui acord semnat între Comunitate și BEI la Bruxelles, la 23 noiembrie 1994, și la Luxemburg, la 25 noiembrie 1994 (denumit în continuare „acordul”).

În temeiul articolului 8 alineatul 2 din respectivul acord, până la data de 1 martie a fiecărui an, banca trebuie să trimită Comisiei un raport anual privind situația fondului și gestionarea acestuia, care include contul de venituri și cheltuieli („situația rezultatelor financiare”) și bilanțul financiar al fondului pentru anul precedent („situația financiară a fondului”). Mai multe detalii privind raportul referitor la anul 2007 pot fi găsite în secțiunea 2 din documentul de lucru al serviciilor Comisiei (denumit în continuare „anexa”)[1].

În plus, în conformitate cu articolul 7 din regulamentul modificat, Comisia transmite Parlamentului European, Consiliului și Curții de Conturi un raport privind situația fondului și gestionarea acestuia pentru fiecare exercițiu financiar, până la data de 31 martie a următorului exercițiu financiar.

2. SITUA Ț IA FONDULUI LA 31 DECEMBRIE 2007

2.1 ANALIZă FINANCIARă

Situația fondului este prezentată în conformitate cu Standardele Internaționale de Raportare Financiară (IFRS) la încheierea exercițiului financiar 2007. Valoarea totală a fondului era de 1 152 973 945,02 EUR (a se vedea secțiunea 3 din anexă: Situația financiară a fondului la 31 decembrie 2007, comunicată de BEI). Această sumă reprezintă suma următoarelor elemente (de la crearea fondului):

plăți efectuate din buget către fond; | + 2 799 914 500,00 EUR |

rezultatele nete ale exercițiilor succesive; | + 628 715 763,42 EUR |

sumele recuperate aferente plăților efectuate din fond ca urmare a nerespectării obligațiilor de plată; | + 575 673 913,77 EUR |

comisioanele de administrare percepute de BEI pentru plata care trebuie efectuată în 2008; | - 678 951,39 EUR |

comisioanele percepute pentru sume recuperate cu întârziere în 2002; | + 5 090 662,91 EUR |

ajustările datorate aplicării IFRS pentru evaluarea portofoliului fondului (a se vedea rubrica „Rezerve” din pasivul bilanțului Fondului de garantare, secțiunea 3 din anexă); | - 3 627 413,49 EUR |

resursele utilizate ale fondului; | - 477 860 856,19 EUR |

rambursările succesive ale excedentelor fondului către buget; | - 1 775 870 000,00 EUR |

rambursările către buget, efectuate în 2005, reprezentând 9% din operațiunile restante la 1 mai 2004 acordate in beneficiul celor zece noi state membre (a se vedea în secțiunea 1 modificarea 2004 a regulamentului privind fondul); | - 338 831 402,07 EUR |

rambursările către buget, efectuate în 2007, reprezentând 9% din operațiunile restante la 1 ianuarie 2007 acordate in beneficiul Bulgariei și României ca urmare a aderării la UE la acea dată (a se vedea în secțiunea 1 modificarea 2004 a regulamentului privind fondul); | - 260 940 124,72 EUR |

Situația financiară a fondului la 31 decembrie 2007. | 1 152 973 945,02 EUR |

La 31 decembrie 2007, valoarea totală a bilanțului net al fondului (resursele fondului) se ridica la 1 026 515 043,63 EUR, după deducerea creditorilor înscriși în contul de regularizare în valoare de 708 901,39 EUR, din care 678 951,39 EUR comisioane de administrare (remunerația BEI) și după deducerea unei sume de 125 750 000,00 EUR aferente excedentului calculat în 2007 pentru bugetul 2008[2].

Articolul 3 din regulamentul modificat[3] prevede că valoarea fondului trebuie să ajungă la un nivel corespunzător (sumă țintă) stabilit la 9% din totalul obligațiilor de capital neachitate către Comunitate, rezultate din fiecare operațiune, la care se adaugă dobânda neplătită datorată.

Astfel, la 31 decembrie 2007, soldul operațiunilor de împrumut și de garantare a împrumuturilor în favoarea unor țări terțe, majorat cu dobânzile acumulate, se ridica la 12 427 584 330,13 EUR, din care 125 845 866,67 EUR cu titlu de dobânzi acumulate. Raportul dintre resursele fondului, de 1 026 515 043,63 EUR, și obligațiile de capital neachitate, în sensul definiției din regulamentul modificat, era de 8,26%. Întrucât această valoare este inferioară obiectivului de 9% din soldul total aferent operațiunilor de garantare (rotunjit la 1 118,48 MEUR), trebuie efectuată o plată din bugetul general al Uniunii Europene către fond, astfel cum este prevăzut la articolul 2 alineatul (2) din regulamentul modificat în 2007. Suma care trebuie înregistrată, în 2008, în proiectul preliminar de buget pentru 2009 cu titlu de provizion este de 91 960 000,00 EUR.

La 31 decembrie 2006, soldul operațiunilor de împrumut și de garantare a împrumuturilor, majorat cu dobânzile acumulate aferente împrumuturilor acordate Bulgariei și României, se ridica la 2 899 334 719, 06 EUR. Întrucât, la 1 ianuarie 2007, aceste țări au devenit membre ale Uniunii Europene, suma de 260 940 124,72 EUR a fost rambursată către buget la 14 februarie 2007, ca urmare a adoptării regulamentului modificat.

2.2 Prezentare contabilă

Întrucât Comisia a decis ca prezentarea conturilor sale să se efectueze conform unor norme contabile noi inspirate din principiile IPSAS/IFRS, situațiile financiare preconsolidate ale fondului au fost întocmite în conformitate cu respectivele principii, astfel cum se prevede în anexă.

2.3 Situa ția financiară preconsolidată a Fondului de garantare la 31 decembrie 2007

Suma totală a bilanțului preconsolidat se ridică la 1 153 957 868,29 EUR. Aceasta include valoarea totală a fondului, precum și arieratele acoperite de acesta, dobânzile acumulate aferente întârzierilor de plată și alte conturi de regularizare, pentru a obține o serie completă de situații financiare ale fondului la încheierea exercițiului, care urmează a fi incluse în bilanțul consolidat al UE.

În note se prezintă principalele schimbări survenite în prezentarea conturilor, pentru uniformizarea cu cifrele din situația financiară a BEI prezentată în anexă (punctul 3.2).

2.3.1 Bilan țul preconsolidat al Fondului de garantare

Bilanț: Activ (EUR) | 2007 | 2006 |

Active circulante |

Creanțe pe termen scurt | 983 923,27 | 1 099 797,60 |

Altele | 983 923,27 | 1 099 797,60 |

Investiții pe termen scurt | 903 713 224,50 | 939 964 332,03 |

Portofoliul activelor disponibile pentru vânzare – costuri | 893 521 021,50 | 909 631 292,30 |

Portofoliul activelor disponibile pentru vânzare – diferență actuarială | -5 928 251,48 | -7 298 412,75 |

Portofoliul activelor disponibile pentru vânzare – ajustare la valoarea justă | -3 895 732,16 | 14 654 734,60 |

Portofoliul activelor disponibile pentru vânzare – acumulări | 20 016 186,64 | 22 976 717,60 |

Portofoliul activelor disponibile pentru vânzare – depreciere |

Numerar și echivalente de numerar | 249 260 720,52 | 439 733 359,86 |

Conturi curente | 1 232 834,25 | 1 158 007,44 |

Depozite pe termen scurt – nominal | 246 600 000,00 | 436 500 000,00 |

Dobânzi acumulate aferente depozitelor pe termen scurt | 1 427 886,27 | 2 075 352,42 |

Alte echivalente în numerar – costuri |

Dobânzi acumulate aferente altor echivalente de numerar |

Total active curente | 1 153 957 868,29 | 1 380 797 489,49 |

TOTAL | 1 153 957 868,29 | 1 380 797 489,49 |

Bilanț: Pasiv (EUR) | 2007 | 2006 |

A. CAPITALURI PROPRII |

Capital (Fondul de garantare) | 424 272 973,21 | 685 213 097,93 |

Plăți de la buget | 390 982 973,21 | 559 463 097,93 |

(excedent care trebuie vărsat către buget) | 33 290 000,00 | 125 750 000,00 |

Rezerve | -3 627 413,49 | 14 996 561,86 |

Prima aplicare – rezervă de valoare justă | 268 318,67 | 341 827,26 |

Variația valorii juste a activelor disponibile pentru vânzare | -3 895 732,16 | 14 654 734,60 |

Excedent/deficit acumulat | 679 821 791,09 | 627 856 153,68 |

Rezultate reportate | 679 821 791,09 | 627 856 153,68 |

Rezultatul economic al exercițiului | 52 761 227,92 | 51 965 637,41 |

Total capitaluri proprii | 1 153 228 578,73 | 1 380 031 450,88 |

B. DATORII PE TERMEN SCURT |

Conturi creditoare | 729 289,56 | 766 038,61 |

Altele | 729 289,56 | 766 038,61 |

Total datorii pe termen scurt | 766 038,61 |

TOTAL | 1 153 957 868,29 | 1 380 797 489,49 |

Notă privind bilanțul:

- Rubrica „Creanțe pe termen scurt – altele” se referă la valoarea resurselor utilizate ale fondului. Această sumă include capitalul, dobânzile și penalizările datorate bugetului comunitar ca urmare a intervenției fondului după activarea unei operațiuni de garantare.

- Diferența dintre „Excedentul acumulat” de capitaluri proprii și situația financiară a fondului, prezentată la punctul 3.3 din anexă, se explică prin rambursările succesive către fond ale sumelor încasate și ale penalizărilor.

- Rubrica „Conturi creditoare – altele” include în 2007 comisionul de administrare al BEI, onorariile de audit, onorariile de audit pentru închiderea conturilor înscrise în contul de regularizare și regularizarea cheltuielilor de recuperare datorate BEI ca urmare a plății penalizărilor datorate fondului.

2.3.2 Contul de rezultate economice preconsolidat al Fondului de garantare

FG - Cont consolidat de rezultate economice (EUR) | 2007 | 2006 |

Venituri din operațiuni financiare | 53 711 135,24 | 52 981 320,04 |

Venituri din dobânzi |

Venituri din dobânzi aferente numerarului și echivalentelor de numerar | 10 018 308,25 | 11 443 127,48 |

Venituri din dobânzi aferente activelor disponibile pentru vânzare | 40 792 525,60 | 41 538 192,56 |

Alte venituri din dobânzi |

Câștiguri din schimb valutar |

Câștiguri realizate din vânzarea activelor disponibile pentru vânzare | 2 900 301,39 |

Recuperarea pierderilor cauzate de deprecierea activelor disponibile pentru vânzare |

Alte venituri financiare |

Cheltuieli cu operațiunile financiare | -949 907,32 | -1 015 682,63 |

Cheltuieli privind dobânzile |

Cheltuieli privind dobânzile aferente numerarului și echivalentelor de numerar |

Pierderi din schimb valutar | -115 874,33 | -128 000,52 |

Pierderi realizate din vânzarea activelor disponibile pentru vânzare |

Pierderi generate de deprecierea activelor disponibile pentru vânzare |

Alte cheltuieli financiare | -834 032,99 | -887 682,11 |

Din care: Comisioane de administrare | -835 014,05 | -714 719,38 |

EXCEDENT DIN ALTE ACTIVITĂȚI DECÂT CELE DE EXPLOATARE | 52 761 227,92 | 51 965 637,41 |

EXCEDENT DIN ACTIVITĂȚI OBIȘNUITE |

Câștiguri extraordinare |

Pierderi extraordinare |

EXCEDENT DIN ELEMENTE EXTRAORDINARE |

REZULTATUL ECONOMIC AL EXERCIȚIULUI | 52 761 227,92 | 51 965 637,41 |

Notă privind contul preconsolidat de rezultate economice al Fondului de garantare:

Rubrica „Alte cheltuieli financiare” include comisionul de administrare al BEI, onorariile de audit, onorariile de audit pentru închiderea conturilor înscrise în contul de regularizare și regularizarea cheltuielilor de recuperare datorate BEI ca urmare a plății penalizărilor datorate fondului.

3. RESURSELE FONDULUI Ș I PLă Ț ILE DIN RESURSELE FONDULUI

3.1. Temeiul juridic pentru plățile din bugetul general către Fondul de garantare

În conformitate cu Regulamentul nr. 2728/94 modificat, provizionarea Fondului de garantare („fondul”) se supune unei noi reguli. În acest context, unul dintre principalele avantaje ale acestui sistem este simplitatea lui și certitudinea pe care o oferă în ceea ce privește cerințele bugetare, în măsura în care toate tipurile de operațiuni vizate (împrumuturi BEI, AMF, Euratom) sunt cunoscute și se supun aceleași reguli pentru calculul sumei-țintă: 9% din soldul împrumuturilor și al împrumuturilor garantate.

Acordul interinstituțional dintre Parlamentul European, Consiliu și Comisie privind disciplina bugetară și buna gestionare financiară[4] prevede ca suma disponibilă pentru finanțarea fondului să fie asigurată printr-o linie bugetară inclusă la rubrica 4 (Relații externe).

3.2. Plă ți efectuate în cursul exercițiului financiar din bugetul general și către bugetul general

La 30 ianuarie 2007, Consiliul a adoptat o modificare la Regulamentul nr. 2728/94. Obiectivul principal al respectivei modificări este de a îmbunătăți eficiența utilizării mijloacelor bugetare prin provizionarea fondului pe baza soldurilor constatate aferente împrumuturilor garantate.

Pe baza operațiunilor garantate restante la 31 decembrie 2006 (11 025,07 MEUR), în 2007 a fost înregistrată o sumă de 125,75 MEUR pentru anul 2006 într-o rubrică specială aferentă situației veniturilor din bugetul general al Uniunii Europene pentru anul 2008. Suma respectivă a fost plătită în cadrul unei tranzacții din fond către buget la 31 ianuarie 2008. Excedentul este excepțional întrucât se explică, în principal, prin aplicarea pentru prima oară a noului mecanism de provizionare care ține seama de împrumuturile efective plătite în decursul anului precedent.

3.3. Dobânzi ob ținute din investirea activelor disponibile ale fondului

Disponibilitățile fondului sunt investite în conformitate cu principiile de gestionare prevăzute în anexa la acordul dintre Comunitate și BEI, semnat la 23/25 noiembrie 1994, modificat prin acordul suplimentar nr. 1 din 17/23 septembrie 1996 și prin acordul suplimentar nr. 2 din 26 aprilie/8 mai 2002. O treime din fond trebuie să facă obiectul unor investiții pe termen scurt (până la un an). Aceste investiții includ titluri de valoare cu rată variabilă, indiferent de data scadenței, și titluri de valoare cu rată fixă, cu o durată restantă de maxim un an până la scadență, indiferent de scadența lor inițială. Acest lucru se datorează faptului că titlurile de valoare cu rată fixă sunt rambursabile la 100% din valoarea lor nominală la sfârșitul ciclului de viață, în timp ce titlurile de valoare cu rată variabilă pot fi vândute în orice moment la un preț apropiat de 100%, indiferent de durata lor reziduală. Pentru a menține un echilibru între diferitele instrumente care furnizează lichiditățile necesare, un minimum de 18% (corespunzător dublului ratei de provizionare a fondului) este păstrat in plasamente monetare, în special în depozite bancare.

La sfârșitul lui 2007, a fost atins obiectivul privind structura portofoliului, astfel cum a fost redefinită în 2005, și anume o distribuție echitabilă a investițiilor cu scadență la 2 și, respectiv, la 10 ani.

În 2007, randamentul total al portofoliului a fost de 3,099%.

Randamentul portofoliului a fost puțin inferior valorii de referință stabilite (pentru mai multe detalii, a se vedea punctul 1.5 din anexă, „Rezultate”). La sfârșitul lui 2007, deficitul de randament era de 16,5 puncte de bază. Aceste rezultate se explică prin impactul așa-zisei crize a creditelor „subprime” (credite cu grad ridicat de risc) care a determinat o creștere semnificativă a volatilității pieței și, în special, o amploarea considerabilă a creditelor diferențiale care au avut un efect negativ asupra randamentului portofoliului Fondului de garantare în raport cu valoarea de referință. Deficitul de randament al fondului a fost deosebit de pronunțat în iulie și noiembrie 2007, când investițiile pe piața obligațiunilor din Europa de Est și în obligațiuni garantate care nu figurează în indicele valorii de referință au suferit de pe urma crizei subprime. În decembrie 2007, randamentul pozitiv înregistrat a permis remedierea parțială a situației.

Lista băncilor autorizate să accepte depozite este stabilită de comun acord de către Comisie și BEI. Lista inițială a făcut obiectul unor revizuiri periodice, având în vedere ultimele schimbări din cadrul sistemului de clasificare a băncilor. Toate dețin un calificativ Moody’s de cel puțin A1 pentru investițiile pe termen lung și P1 pentru cele pe termen scurt sau un calificativ echivalent Standard & Poor’s sau Fitch. Plasamentele făcute la aceste bănci sunt reglementate de norme destinate să asigure un randament competitiv și să evite concentrarea riscurilor.

În 2007, dobânzile generate de numerar și echivalentele de numerar, precum și de conturile curente ale fondului și de titlurile de valoare se ridicau la 53 711 135,24 EUR, defalcate după cum urmează:

- Depozite și conturi curente : 10 018 308,25 EUR; este vorba despre situația la 31 decembrie 2007, luând în considerare și dobânzile aferente depozitelor bancare, adică 10 614 035,07 EUR și variațiile dobânzilor acumulate în 2006, respectiv 647 466,15 EUR. Valoarea conturilor curente se ridica la 51 739,33 EUR, inclusiv dobânzile înregistrate aferente conturilor curente.

- Portofoliul de titluri de valoare : 40 792 525,60 EUR; această sumă include 44 712 208,37 EUR din dobânzi aferente titlurilor de valoare și variațiile dobânzilor acumulate (2 960 531,24 EUR) la 31 decembrie 2007. Dobânzile aferente titlurilor de valoare sunt generate de fondurile plasate sub formă de titluri de valoare, în conformitate cu principiile de investiție enunțate în acordul prin care BEI este mandatată să gestioneze disponibilitățile fondului. Cu toate acestea, din această sumă trebuie dedusă suma de 959 151,53 EUR înregistrată în cursul exercițiului ca diferență dintre prețul de intrare și valoarea de rambursare, repartizată pro rata temporis de-a lungul duratei reziduale a titlurilor de valoare deținute (corespunzătoare etalării primei sau reducerii înregistrate în contul de profit și pierderi).

Dobânzile percepute sunt înregistrate în rezultatul exercițiului financiar.

3.4. Sume recuperate de la debitorii care nu și-au achitat datoriile

În 2007 nu s-a recuperat nicio sumă de la debitori. Fondul are în continuare de recuperat un total de 1 448 433,44 USD, sumă aferentă dobânzilor de penalizare nepercepute.

4. DATORIILE FONDULUI

4.1. Plăți în caz de nerespectare a obligațiilor de plată

În 2007, resursele fondului nu au fost utilizate pentru plăți în caz de nerespectare a obligațiilor de plată.

4.2. Remunera ția BEI

Al doilea acord suplimentar la acord, semnat la 26 aprilie și 8 mai 2002, prevede ca remunerația băncii sa fie stabilită prin aplicarea, la fiecare tranșă de active ale fondului, a ratelor de comision anuale degresive aferente acestora. Această remunerație se calculează pe baza activelor medii ale fondului.

Remunerația băncii, stabilită pentru exercițiul financiar 2007 la 678 951,39 EUR, a fost înregistrată în contul de profit și pierderi și înregistrată în contul de regularizare în pasivul bilanțului. Remunerația a fost plătită BEI în februarie 2008.

[1] SEC(2007)

[2] Suma de 125 750 000,00 EUR a fost rambursată la 31 ianuarie 2008 în bugetul general al Uniunii Europene, în conformitate cu articolul 2 alineatul (3) din regulamentul modificat.

[3] Regulamentul modificat prevede ca operațiunile acoperite de fond, în favoarea țărilor în curs de aderare, să beneficieze în continuare, după data aderării, de garantarea comunitară. Totuși, începând de la data aderării, acestea nu mai sunt considerate acțiuni externe ale Comunităților, nemaifiind acoperite de fond, ci direct de bugetul general al Uniunii Europene.

[4] JO C139, 14.6.2006, p. 1.